
Nr. 2690/04.07.2024

	REFERAT DE APROBARE 
[bookmark: _Hlk171339132]          la PROIECTUL DE HOTĂRÂRE pentru aprobarea Metodologiei privind organizarea concursurilor de ocupare a posturilor vacante și temporar vacante din cadrul Serviciului de Alimentare cu Apă ce funcționează în subordinea Consiliului Local Târgușor, județul Constanța

	 Având în vedere :
             - vacantarea unor posturi din cadrul Serviciului de Alimentare cu Apă ;
             - pentru buna funcționare a activității acerstora se impune ocuparea posturilor în conformitate cu prevederile legale;
           Ținând cont de :
              - prevederile art.13 și art.14 din  Regulamentul de organizare și funcționare a Serviciului de Alimentare cu Apă, aprobat prin H.C.L. nr.76/2018 privind modificarea și completarea H.C.L. nr.88/2017 și reorganizarea  Serviciului de Alimentare cu Apă  aflat în subordinea Consiliului Local Târgușor, județul Constanța, prin care se specifică că numirea și eliberarea din funcție a personalului contractual din cadrul Serviciului de alimentare cu Apă, aflat în subordinea Consiliului Local Târgușor, județul Constanța, precum și sancționarea acestuia se face în condițiile prevăzute de Legea nr.53/2003, Codul Muncii, cu modificările și completările ulterioare și celelalte reglementări în domeniu.
       - prevederile Hotărârii Guvernului nr.1336/2022  pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice ,stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice se aplică personalului contractual din ,,instituțiile și autoritățile publice, respectiv autorități ale administrației publice locale, alte autorități publice, autorități administrative autonome, precum și instituțiilor din subordinea acestora, .... instituţiilor şi autorităţilor publice finanţate integral din venituri proprii ”. 
                Luân în considerare  cele prezentate mai sus și în conformitate cu prevederile art. 3 alin. (1) lit. b) și alin. (2) din H.G. 1336/2022  pentru organizarea şi dezvoltarea carierei personalului contractual din sectorul bugetar plătit din fonduri publice, conducătorii autorităţilor sau instituţiilor publice pot aproba, prin act administrativ, norme interne, proceduri sau metodologii, după caz, publicate pe pagina de internet a autorităţii sau instituţiei publice emitente, este necesară supunerea spre aprobarea Consiliului Local al comunei Tîrgușor, județul Constanța,  prezentul proiect de hotărâre  privind aprobarea Metodologiei privind organizarea concursurilor de ocupare a posturilor vacante și temporar vacante din cadrul Serviciului de Alimentare cu Apă  ce funcționează sub autoritatea Consiliului Local Tîrgușor.

